CELEX: 62011TN0424
Language: el
Date: 2011-08-04 00:00:00
Title: Υπόθεση T-424/11: Προσφυγή της 4ης Αυγούστου 2011 — Cementos Molins κατά Ευρωπαϊκής Επιτροπής

24.9.2011   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 282/44
            
         Προσφυγή της 4ης Αυγούστου 2011 — Cementos Molins κατά Ευρωπαϊκής Επιτροπής
   (Υπόθεση T-424/11)
   2011/C 282/82
   Γλώσσα διαδικασίας: η ισπανική
   
      Διάδικοι
   
   
      Προσφεύγουσα: Cementos Molins, SA (Sant Vicenç dels Horts, Ισπανία) (εκπρόσωποι: C. Fernández Vicién, I. Moreno-Tapia Rivas και M. López Garrido, δικηγόροι)
   
      Καθής: Ευρωπαϊκή Επιτροπή
   
      Αιτήματα της προσφεύγουσας
   
   Η προσφεύγουσα ζητεί από το Γενικό Δικαστήριο:
   
               —
            
            
               Να ακυρώσει την προσβαλλόμενη απόφαση
            
         
               —
            
            
               Να καταδικάσει την Ευρωπαϊκή Επιτροπή στα δικαστικά έξοδα.
            
         
      Λόγοι ακυρώσεως και κύρια επιχειρήματα
   
   Με την προσφυγή ζητείται η ακύρωση, κατά το άρθρο 263 ΣΛΕΕ, της αποφάσεως της Ευρωπαϊκής Επιτροπής, της 12ης Ιανουαρίου 2011, σχετικά με τη φορολογική απόσβεση χρηματοοικονομικής υπεραξίας για τη συμμετοχή σε ξένο μετοχικό κεφαλαίο αριθ. C 45/07 (πρώην NN 51/07, πρώην CP 9/07) εφαρμοσθείσα από την Ισπανία (1).
   Προς στήριξη της προσφυγής της η προσφεύγουσα προβάλλει τρεις λόγους.
   
               1)
            
            
               Ο πρώτος λόγος αντλείται από την παράβαση του άρθρου 107 ΣΛΕΕ.
               
                           —
                        
                        
                           Κατά την προσφεύγουσα, η απόφαση αντιβαίνει στο άρθρο 107 ΣΛΕΕ καθόσον κρίνει ότι η προβλεπόμενη στο άρθρο 12, παράγραφος 5, του TRLIS [νόμος περί φορολογίας εταιριών] φορολογική μεταχείριση της αποσβέσεως της χρηματοοικονομικής υπεραξίας από τη συμμετοχή σε ξένο μετοχικό κεφαλαίο συνιστά κρατική ενίσχυση ασύμβατη με την κοινή αγορά. Η προσφεύγουσα υποστηρίζει ότι στην περίπτωση της εν λόγω αποσβέσεως δεν συντρέχουν τα στοιχεία του πλεονεκτήματος, του επηρεασμού του ενδοκοινοτικού εμπορίου και του επιλεκτικού χαρακτήρα.
                        
                     
         
               2)
            
            
               Ο δεύτερος λόγος αντλείται από την παραβίαση της αρχής της προστασίας της δικαιολογημένης εμπιστοσύνης και από τη μη τήρηση της υποχρεώσεως αιτιολογήσεως σε συνδυασμό με την αρχή της προστασίας της δικαιολογημένης εμπιστοσύνης.
               
                           —
                        
                        
                           Ο λόγος αυτός διαιρείται σε δύο σκέλη, τα οποία αμφότερα αφορούν την περίοδο προστασίας της δικαιολογημένης εμπιστοσύνης, η οποία καθορίζεται στις παραγράφους 1 και 3 του άρθρου 1 της προσβαλλομένης αποφάσεως:
                           
                                       —
                                    
                                    
                                       πρώτο σκέλος του δεύτερου λόγου: παραβίαση της αρχής της προστασίας της δικαιολογημένης εμπιστοσύνης. Η προσφεύγουσα υποστηρίζει ότι βάσει της προστασίας της δικαιολογημένης εμπιστοσύνης δεν θα πρέπει να αναζητηθεί η ενίσχυση από όλους τους αποδέκτες της ενισχύσεως έως την ημερομηνία δημοσιεύσεως της προσβαλλομένης αποφάσεως, καθόσον η δημοσίευση της αποφάσεως κινήσεως διαδικασίας δεν επαρκεί για να κλονίσει τη δικαιολογημένη εμπιστοσύνη που γεννάται από τις δηλώσεις της Ευρωπαϊκής Επιτροπής ενώπιον του Ευρωπαϊκού Κοινοβουλίου.
                                    
                                 
                                       —
                                    
                                    
                                       δεύτερο σκέλος του δεύτερου λόγου: επικουρικώς, παραβίαση της αρχής της προστασίας της δικαιολογημένης εμπιστοσύνης και της υποχρεώσεως αιτιολογήσεως. Η προσφεύγουσα εκτιμά ότι η Ευρωπαϊκή Επιτροπή κακώς εξαίρεσε από την περίοδο προστασίας της δικαιολογημένης εμπιστοσύνης την ημέρα δημοσιεύσεως στην ΕΕ της ΕΕ της αποφάσεως περί κινήσεως της διαδικασίας, η οποία περατώθηκε με την έκδοση της προσβαλλομένης αποφάσεως. Πρώτον, γιατί από το κοινοτικό δίκαιο προκύπτει ότι η τελευταία ημέρα μίας προθεσμίας πρέπει να περιλαμβάνεται στην προθεσμία αυτή, δεύτερον, γιατί η εξαίρεση της εν λόγω ημέρας από την περίοδο προστασίας της δικαιολογημένης εμπιστοσύνης στο διατακτικό της αποφάσεως έρχεται σε αντίθεση με την αιτιολογία της.
                                    
                                 
                     
         
               3)
            
            
               Ο τρίτος λόγος αντλείται από την παραβίαση της αρχής της αναλογικότητας σε συνδυασμό με την αρχή της προστασίας της δικαιολογημένης εμπιστοσύνης.
               
                           —
                        
                        
                           Η προσφεύγουσα υποστηρίζει ότι είναι δυσανάλογη η απαίτηση της Επιτροπής περί υπάρξεως σαφών νομικών φραγμών για διασυνοριακές συνενώσεις επιχειρήσεων, προκειμένου να εφαρμοστεί η αρχή της προστασίας της δικαιολογημένης εμπιστοσύνης στην περίπτωση του άρθρου 1, παράγραφος 4, της προσβαλλομένης αποφάσεως.
                        
                     
         
      (1)  Δημοσιευμένη στην Επίσημη Εφημερίδα της ΕΕ L 135, της 21ης Μαΐου 2011, σ. 1.